ລມຕ ກະຊວງຍຸຕິທຳສະຫະລັດ ຢ້ຽມຢາມອັຟການິສຖານ
ທ່ານ HOLDER ກ່າວວ່າ ການປາບປາມການສໍ້ລາດ ບັງຫຼວງແລະການສະໜັບສະໜູນການປົກຄອງດ້ວຍຕົວ ບົດກົດໝາຍ ແມ່ນເປັນບູລິມມະສິດສຳຄັນສຸດ ຢູ່ໃນອັຟກາ
ລັດຖະມົນຕີກະຊວງຍຸຕິທຳຂອງສະຫະລັດ ທ່ານ ERIC HOLDER ກຳລັງ ຢ້ຽມຢາມອັຟການິສຖານ ເພື່ອປຶກສາ ຫາລື ກ່ຽວກັບການດຳເນີນຄວາມພະຍາ ຍາມຂອງລັດຖະ ບານອັຟການິສຖານ ໃນການປາບປາມການສໍ້ລາດບັງຫຼວງ ແລະປັບປຸງລະບົບຍຸຕິທຳຂອງປະເທດດັ່ງກ່າວ ໃນຖະແຫຼງຂ່າວສະບັບນຶ່ງທີ່ນຳອອກເຜີຍແຜ່ໃນວັນພຸດ ມື້ນີ້ ທ່ານ HOLDER ກ່າວວ່າ ການປາບປາມການ ສໍ້ລາດບັງຫຼວງແລະການສະໜັບສະໜູນການປົກຄອງ ດ້ວຍຕົວບົດກົດໝາຍ ຢູ່ໃນອັຟການິສຖານ ແມ່ນເລື່ອງ ທີ່ຮີບດ່ວນຫຼືບູລິມມະສິດສຳຄັນສຸດ ສຳລັບລັດຖະບານທ່ານໂອບາມາ ທ່ານ HOLDER ເວົ້າວ່າ ສະຫະລັດຈະສືບຕໍ່ໃຫ້ການຊ່ອຍເຫຼືອຕໍ່ລັດຖະບານ ອັຟກາ ນິສຖານ ໃນການສ້າງຕັ້ງແລະໃຫ້ຄວາມສະໜັບສະໜຸນ ລະບົບຍຸຕິທຳ ທີ່ມີປະສິດທິພາບ ການເດີນທາງໄປຢ້ຽມຢາມອັຟການິສຖານຂອງທ່ານ HOLDER ທີ່ກະຊວງຍຸຕິທຳ ສະຫະລັດເວົ້າວ່າ ຈະຮວມທັງການພົບປະກັບເຈົ້າໜ້າທີ່ອັຟການິສຖານ ແລະສະຫະ ລັດນັ້ນ ມີຂຶ້ນທ່າມກາງຄວາມເຄັ່ງຕຶງທີ່ພວມເພີ້ມທະວີຂຶ້ນກ່ຽວກັບການດຳເນີນຄວາມ ພະຍາຍາມໃນການປາບປາມການສໍ້ລາດບັງຫຼວງຂອງລັດ ຖະບານອັຟການິສຖານ ໃນມື້ວານນີ້ ອະທິໄອຍະການຂອງອັຟການິສຖານໄດ້ກ່າວຫາເອກອັກຄະລັດຖະທູດ ສະຫະລັດ ທ່ານ KARL EIKENBERRY ວ່າໄດ້ຂົ່ມຂູ່ທີ່ຈະປົດທ່ານອອກຈາກ ຕຳແໜ່ງ ຖ້າທ່ານຫາກບໍ່ດຳເນີນການ ຕໍ່ນາຍທະນາຄານອັຟການິສຖານ ຄົນນຶ່ງ ທີ່ຖືກກ່າວຫາວ່າ ພົວພັນນຳການສໍ້ໂກງ